2018. gada 18. jūlijā Rīkojums Nr. 326

Rīgā (prot. Nr. 33 3. §)

**Par Latvijas Republikas delegācijas dalību Apvienoto Nāciju Organizācijas Rasu diskriminācijas izskaušanas komitejas 96. sesijā Ženēvā**

1. Lai 2018. gada 8. un 9. augustā Ženēvā piedalītos Apvienoto Nāciju Organizācijas Rasu diskriminācijas izskaušanas komitejas 96. sesijā, kurā tiks izskatīts Latvijas Republikas kārtējais ziņojums par ANO 1965. gada Konvencijas par visu veidu rasu diskriminācijas izskaušanu izpildi Latvijas Republikā laikposmā no 2008. gada līdz 2016. gadam, izveidot Latvijas Republikas delegāciju šādā sastāvā:

Delegācijas vadītājs

A. Pildegovičs – Ārlietu ministrijas valsts sekretārs

Delegācijas locekļi:

O. Arkle – Izglītības un zinātnes ministrijas Izglītības departamenta eksperte

E. Gūte – Tieslietu ministrijas Valststiesību departamenta Starptautisko publisko tiesību nodaļas jurists

J. Kārkliņš – ārkārtējais un pilnvarotais vēstnieks Latvijas Republikas pastāvīgajā pārstāvniecībā Apvienoto Nāciju Organizācijā Ženēvā

E. Kreitus – Latvijas Republikas pastāvīgās pārstāvniecības Apvienoto Nāciju Organizācijā Ženēvā otrā sekretāre

K. Līce – Latvijas pārstāve starptautiskajās cilvēktiesību institūcijās

Z. Ozola – Tieslietu ministrijas Krimināltiesību departamenta juriste

S. Rancāne-Delekolē – Kultūras ministrijas Sabiedrības integrācijas departamenta direktore

A. Rutka-Kriškalne – Latvijas pārstāvja starptautiskajās cilvēktiesību institūcijās biroja vadītāja

I. Tāre – Labklājības ministrijas Starptautiskās sadarbības un Eiropas Savienības politikas departamenta direktore

I. Zaķis – Iekšlietu ministrijas Nozares politikas departamenta direktora vietnieks, Politikas izstrādes nodaļas vadītājs

2. Izdevumus, kas saistīti ar piedalīšanos Apvienoto Nāciju Organizācijas Rasu diskriminācijas izskaušanas komitejas 96. sesijā Ženēvā, no piešķirtajiem budžeta līdzekļiem sedz institūcija, kuru pārstāv attiecīgais delegāts.

Ministru prezidents Māris Kučinskis

Ārlietu ministrs Edgars Rinkēvičs